Dita botërore e ushqimit
Programi "Farm-to-School" ndihmon fermerët dhe nxënësit të forcohen
Fëmijët, që të rriten, duhet të ushqehen mirë. Ndërsa familjeve të fermerëve u duhet të kenë klientë të qëndrueshëm që të mund të përballojnë jetesën. Lidhja e këtyre dy komponentëve ka patur rezultat pozitiv në mbarë botën. Sot, në Ditën Botërore të Ushqimit, i hedhim një vështrim lëvizjes "farm-to-school", "nga ferma në shkollë". Është koha e drekës në Shkollën Fillore Ruth Ann Monroe në periferi të Washingtonit. Fëmijët kanë zënë radhën për të marrë ushqimin: rosto derri me mish nga një fermë lokale. Jeffrey Proulx është drejtor i mensave të shkollave të distriktit. Rreth 85 për qind e mollëve që serviren në shkolla vijnë nga pemishtja J. D. Rinehart's orchards, 20 kilometra larg qytezës. Rinehart dhe Proulx bëjnë pjesë në rrjetin e partneritetit të fermave me shkollat e distriktit. Shkollat amerikane u servirin ushqim më tepër se 30 milionë fëmijëve në ditë. Rreth 20 milionë prej tyre janë nga familje me të ardhura të pakta, të cilëve shteti u paguan ushqimin në kuadrin e një programi për parandalimin e urisë dhe për t'i ndihmuar fëmijët të fokusohen tek mësimi. Por shumica e shkollave nuk gatuajnë ushqime të freskëta, thotë Jeffrey Proulx. Kritikët thonë se ushqimet e gatshme kontribuojnë tek obeziteti i fëmijëve, një epidemi për vendin. Por rregullat e reja të qeverisë synojnë ta bëjnë më të shëndetshëm ushqimin që ofrohet nëpër mensat shkollore. Proulx thotë se ushqimet e gatuara në kuzhinat e shkollës do ta bëjnë më të lehtë pakësimin e nivelit të kripës dhe yndyrës tek ushqimet. ... Dhe marrja e produkteve nga fermat e zonës ndihmon në ekonominë lokale, thotë J. D. Rinehart. Të ndihmosh në rritjen e bizneseve lokale, ndërsa i siguron fëmijëve në shkolla ushqim të freskët... Është e lehtë të shohësh përse programet nga ferma në shkolla janë përhapur, nga 6 shtete në vitin 1997, tani në 50 shtete amerikane. Por Shetet e Bashkuara nuk janë në krye në kësaj lëvizjeje botërore, thotë Carmen Burbano, e Programit Botëror të Ushqimit. Presidenti i Brazilit Luis Inacio Lula da Silva fitoi medaljen ndërkombëtare për suksesin e programit kundër varfërisë "Zero Hunger".. Programi tani kërkon që 30 për qind e ushqimit të shkollave të vijë nga fermat lokale. Ai ka qenë kaq i sukseshëm, saqë Brazili tani po ndihmon disa vende afrikane të krijojnë programet e tyre për t'i ndihmuar si fëmijët, edhe fermat lokale, që të fuqizohen.